**Nr.12311/02.03.2023**

**PROIECT DE HOTĂRÂRE**

**pentru aprobarea modificării și completării HCL nr. 241/2013 privind instituirea Normelor de bună gospodărire pe teritoriul municipiului Sfântu Gheorghe**

 **Consiliul Local al Municipiului Sfântu Gheorghe, în ședință ordinară;**

 Având în vedere Referatul de aprobare nr.12310/02.03.2023 al viceprimarului municipiului Sfântu Gheorghe dl. Toth-Birtan Csaba;

Având în vedere Raportul de specialitate nr.12309/02.03.2023 al Direcției de Gospodărire Comunală din cadrul Primăriei municipiului Sfântu Gheorghe;

Având în vedere referatele Comisiilor de specialitate ale Consiliului Local al municipiului Sfântu Gheorghe;

 În baza prevederilor art. 3, art. 18 alin. (1) și art. 24 din Ordonanța Guvernului nr. 21/2002 privind gospodărirea localităților urbane și rurale, cu modificările și completările ulterioare;

 Având în vedere prevederile Ordinului ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare;

 Având în vedere prevederile OG nr. 2/2001 privind regimul juridic al contravențiilor, cu modificările și completările ulterioare;

Având în vedere parcurgerea procedurii prevăzute la art. 7. alin. 13 din Legea 51/2003 privind transparența decizională în administrația publică, republicată cu modificările și completările ulterioare;

Procedura de urgență este justificată prin necesitatea soluționării urgente a situațiilor întâlnite pe teren privind identificarea a numeroaselor arbori, considerați periculoși și necesitatea tăierii/toaletării acestora. Arborii periculoși identificați pe domeniul public al municipiului Sfântu Gheorghe periclitează dreptul cetățenilor municipiului Sfântu Gheorghe la un mediu sigur și sănătos.

 În conformitate cu prevederile art. 129 alin. (2) lit. c din OUG nr. 57/2019 privind Codul administrativ, cu modificările și completările ulterioare;

 În temeiul art. 139 alin. (3) și art. 196 alin. (1) lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂȘTE**

 **ART. 1**. – Se aprobă modificarea și completarea HCL nr. 241/2013 privind aprobarea Normelor de bună gospodărire pe teritoriul municipiului Sântu Gheorghe, cu modificările și completările ulterioare, după cum urmează:

 I. La Secțiunea 4 ”Întreținerea parcurilor, grădinilor și zonelor verzi” articolul 44 va avea următorul cuprins:

 ”Art. 44 - (1) Tăierea sau toaletarea arborilor aflați pe spațiile verzi aferente locuințelor de tip condominii, ce fac obiectului contractului de întreținere, anexa 1 la Norme, se inițiază la solicitarea scrisă a Asociațiilor de proprietari, adresată către Direcția Generală de Gospodărire Comunală din cadrul Primăriei municipiului Sfântu Gheorghe;

 (2) Organizarea activității de tăiere sau toaletare și transport a arborilor, considerați nepericuloși, aflați pe spațiile verzi de la alin. (1), constând în identificarea lor obținerea tuturor avizelor necesare, precum și tăierea sau toaletarea și transportul lor intră în obligația Asociațiilor de proprietari.

 II. După art. 44 se introduc 3 noi articole, art. 441, art. 442 și art. 443 având următorul cuprins:

 Art. 441 - Tăierea sau toaletarea arborilor aflați pe domeniul public – altele decât cele menționate la art. 44. se inițiază și se execută de Serviciul de Gospodărire a Domeniului Public în baza Planului multianual de înlocuire a materialului dendricol de pe perimetrul municipiului Sfântu Gheorghe;

 Art. 442 - (1) Organizarea activității de tăiere și toaletare a arborilor periculoși, constând în identificarea acestora, obținerea avizelor APM, emiterea ordinelor de începere a lucrărilor precum și recepția lucrărilor, intră în atribuțiile Serviciului de Gospodărire a Domeniului Public din cadrul Primăriei municipiului Sfântu Gheorghe;

 (2) Tăierea, toaletarea și transportarea arborilor considerați periculoși se efectuează de către agentul economic prestator al serviciului public.

Art. 443 - Se interzice și constituie contravenție efectuarea tăierii de arbori și arbuști de către persoane fizice sau juridice de pe domeniul public al municipiului Sfântu Gheorghe fără obținerea în prealabil a acordului Primăriei municipiului Sfântu Gheorghe și a avizului Agenției pentru Protecția Mediului Covasna.”

 **ART. 2.** – Anexa nr. 1 la HCL nr. 241/2013 se înlocuiește cu anexa nr. 1 la prezenta hotărâre din care face parte integrantă.

 **ART. 3.** –Cu executarea prevederilor prezentei hotărâri se încredințează Direcția Generală de Gospodărire Comunală din cadrul Primăriei municipiului Sfântu Gheorghe.

 Sfântu Gheorghe, la \_\_\_\_\_\_\_\_\_2023

**PREŞEDINTE DE ŞEDINŢĂ**

 **Avizat pentru legalitate la data de \_\_\_\_\_\_\_\_2023**

 **SECRETAR GENERAL**

 **Kulcsár Tünde-Ildikó**

**Nr. 12310/02.03.2023**

**REFERAT DE APROBARE**

**pentru aprobarea modificării și completării HCL 241/2013 privind instituirea normelor de bună gospodărire pe teritoriul municipiului Sfântu Gheorghe**

În conformitate cu Normele de bună gospodărire pe teritoriul municipiului Sfântu Gheorghe, aprobat prin HCL 241/2013, cu modificările și completările ulterioare, tăierea și toaletarea arborilor aflați pe domeniul public al municipiului Sfântu Gheorghe, este în sarcina asociațiilor de proprietari care au în administrare spațiul verde pe care se află arborele în cauză.

Această obligație a asociațiilor de proprietari, generează costuri semnificative pentru aceștia și necesită activități birocratice, privind transportarea materialului lemnos rezultat.

Pentru a putea gestiona acest program în condiții de eficiență, și în vederea sprijinirii activității asociațiilor de proprietari, se consideră necesar preluarea parțială a obligativității ce îi revin asociațiilor de proprietari și anume tăierea/toaletarea arborilor considerați periculoși, cu respectarea strictă a prevederilor legale, de către Primăria municipiului Sfântu Gheorghe.

În acest sens Primăria municipiului Sfântu Gheorghe va încheia un contract de delegare a gestiunii serviciului public privind ”Tăierea/toaletarea arborilor periculoși de pe raza municipiului Sfântu Gheorghe” cu un agent economic/delegat.

Procedura de urgență este justificată prin necesitatea soluționării urgente a situațiilor întâlnite pe teren privind identificarea a numeroaselor arbori, considerați periculoși și necesitatea tăierii/toaletării acestora. Arborii periculoși identificați pe domeniul public al municipiului Sfântu Gheorghe periclitează dreptul cetățenilor municipiului Sfântu Gheorghe la un mediu sigur și sănătos.

Având în vedere cele menționate se impune modificarea ”Normelor de bună gospodărire pe teritoriul municipiului Sfântu Gheorghe”, aprobat prin HCL 241/2013, cu modificările și completările ulterioare.

Luând în considerare cele menționate, propun spre analiză, dezbatere și aprobare proiectul de hotărâre privind aprobarea modificării Normelor de bună gospodărire pe teritoriul municipiului Sfântu Gheorghe.

**VICEPRIMAR,**

**Tóth-Birtan Csaba**

**Nr. 12309/02.03.2023**

**Raport de specialitate**

**la proiectul de hotărâre pentru aprobarea modificării și completării HCL 241/2013 privind instituirea normelor de bună gospodărire**

**pe teritoriul municipiului Sfântu Gheorghe**

În conformitate cu Normele de bună gospodărire pe teritoriul municipiului Sfântu Gheorghe, aprobat prin HCL 241/2013, cu modificările și completările ulterioare, tăierea și toaletarea arborilor aflați pe domeniul public al municipiului Sfântu Gheorghe, este în sarcina asociațiilor de proprietari care au în administrare spațiul verde pe care se află arborele în cauză.

Această obligație a asociațiilor de proprietari, generează costuri semnificative pentru aceștia și necesită activități birocratice, privind transportarea materialului lemnos rezultat.

Pentru a putea gestiona acest program în condiții de eficiență, și în vederea sprijinirii activității asociațiilor de proprietari, se consideră necesar preluarea parțială a obligativității ce îi revin asociațiilor de proprietari și anume tăierea/toaletarea arborilor considerați periculoși, cu respectarea strictă a prevederilor legale, de către Primăria municipiului Sfântu Gheorghe.

În acest sens Primăria municipiului Sfântu Gheorghe va încheia un contract de delegare a gestiunii serviciului public privind ”Tăierea/toaletarea arborilor periculoși“ de pe raza municipiului Sfântu Gheorghe”cu un agent economic/delegat.

Procedura de urgență este justificată prin necesitatea soluționării urgente a situațiilor întâlnite pe teren privind identificarea a numeroaselor arbori, considerați periculoși și necesitatea tăierii/toaletării acestora. Arborii periculoși identificați pe domeniul public al municipiului Sfântu Gheorghe periclitează dreptul cetățenilor municipiului Sfântu Gheorghe la un mediu sigur și sănătos.

Având în vedere cele menționate se impune modificarea ”Normelor de bună gospodărire pe teritoriul municipiului Sfântu Gheorghe”, aprobat prin HCL 241/2013, cu modificările și completările ulterioare, după cum urmează:

 I. La Secțiunea 4 ”Întreținerea parcurilor, grădinilor și zonelor verzi” articolul 44 va avea următorul cuprins:

 ”Art. 44 - (1) Tăierea sau toaletarea arborilor aflați pe spațiile verzi aferente locuințelor de tip condominii, ce fac obiectului contractului de întreținere, anexa 1 la Norme, se inițiază la solicitarea scrisă a Asociațiilor de proprietari, adresată către Direcția Generală de Gospodărire Comunală din cadrul Primăriei municipiului Sfântu Gheorghe;

 (2) Organizarea activității de tăiere sau toaletare și transport a arborilor, considerați nepericuloși, aflați pe spațiile verzi de la alin. (1), constând în identificarea lor obținerea tuturor avizelor necesare, precum și tăierea sau toaletarea și transportul lor intră în obligația Asociațiilor de proprietari.

 II. După art. 44 se introduc 3 noi articole, art. 441, art. 442 și art. 443 având următorul cuprins:

 Art. 441 - Tăierea sau toaletarea arborilor aflați pe domeniul public – altele decât cele menționate la art. 44. se inițiază și se execută de Serviciul de Gospodărire a Domeniului Public în baza Planului multianual de înlocuire a materialului dendricol de pe perimetrul municipiului Sfântu Gheorghe;

 Art. 442 - (1) Organizarea activității de tăiere și toaletare a arborilor periculoși, constând în identificarea acestora, obținerea avizelor APM, emiterea ordinelor de începere a lucrărilor precum și recepția lucrărilor, intră în atribuțiile Serviciului de Gospodărire a Domeniului Public din cadrul Primăriei municipiului Sfântu Gheorghe;

 (2) Tăierea, toaletarea și transportarea arborilor considerați periculoși se efectuează de către agentul economic prestator al serviciului public.

Art. 443 - Se interzice și constituie contravenție efectuarea tăierii de arbori și arbuști de către persoane fizice sau juridice de pe domeniul public al municipiului Sfântu Gheorghe fără obținerea în prealabil a acordului Primăriei municipiului Sfântu Gheorghe și a avizului Agenției pentru Protecția Mediului Covasna.”

Luând în considerare cele menționate, propun spre analiză, dezbatere și aprobare proiectul de hotărâre privind aprobarea modificării Normelor de bună gospodărire pe teritoriul municipiului Sfântu Gheorghe.

**Director, Biró László**

Anexă la HCL nr. \_\_\_\_\_/2023

**NORMELE DE BUNĂ GOSPODĂRIRE PE TERITORIUL MUNICIPIULUI**

**SFÂNTU GHEORGHE**

**CAPITOLUL I.**

**Dispoziții generale**

**Art. 1.** – Asigurarea și păstrarea curățeniei și ordinii pe teritoriul municipiului Sfântu Gheorghe, buna gospodărire și respectarea normelor de igienă constituie o obligație fundamentală a consiliului local, a instituțiilor publice, a agenților economici, a altor persoane juridice, precum și a cetățenilor potrivit responsabilităților stabilite prin prezentele norme.

**Art. 2.** – Organizarea, derularea și participarea la activitățile edilitar gospodărești constituie o obligație permanentă a consiliului local, a primarului, a autorităților și instituțiilor publice, a agenților economici cu sau fără personalitate juridică, precum și a locuitorilor municipiului Sfântu Gheorghe și satelor aparținătoare Chilieni si Coșeni.

**Art. 3.** – Consiliul Local precum și Primăria răspund de organizarea, conducerea, îndrumarea, coordonarea și controlul întregii activități de gospodărire și înfrumusețare a localității, de păstrarea ordinii și curățeniei pe teritoriul administrativ al municipiului Sfântu Gheorghe.

**Art. 4.** – Autoritățile și instituțiile publice, precum și agenții economici au obligația să efectueze lucrările de întreținere și curățenie a clădirilor aflate în proprietatea sau în folosința lor, a anexelor acestora, a incintelor, îmrejmuirilor, precum și a oricăror alte spații utilizate de acestea.

**Art. 5.** – Locuitorii municipiului Sfântu Gheorghe și a satelor aparținătoare Chilieni și Coșeni au obligația de a asigura îngrijirea imobilelor aflate în proprietatea sau în folosința lor, a anexelor gospodărești, curților, împrejmuirilor și de a păstra ordinea și curățenia pe străzi, drumuri, în piețe, parcuri și grădini, în celelalte locuri publice, inclusiv locurile de agrement extravilane aparținătoare municipiului, precum și în mijloacele de transport în comun.

**CAPITOLUL II.**

**Norme privind salubritatea, menținerea esteticii localităților, folosirea drumurilor,**

**sănătatea publică și protecția mediului**

**Secțiunea 1.**

**Norme privind întreținerea și folosirea drumurilor, străzilor și celorlalte**

**căi de comunicații**

**Art. 6.** – Ocuparea domeniului public cu orice fel de amplasament se face numai cu aprobarea scrisă a Primăriei și plata taxelor aferente.

**Art. 7.** – (1) Este interzisă abandonarea pe domeniul public (piețe, străzi, trotuare, parcări, parcuri, zone verzi, etc.) a vehiculelor, a remorcilor și utilajelor agricole, a caroseriilor sau a părților din vehicule, a utilajelor, sau a subansamblelor acestora.

(2) Termenul “abandonat” în cazul vehiculelor sau pârților din vehicule se înțelege prin îndeplinirea cumulată a trei din următoarele condiții:

a) - pneuri de pe roți dezumflate şi cu semne de îmbătrânire a materialului;

b) - caroserie cu apariția ruginii pe majoritatea elementelor;

c) - elemente demontabile lipsă (faruri, ștergătoare, antenă, elemente ornamentale);

d) - parbrize sparte şi elemente demontabile interioare lipsă;

e) - existența unor obiective în habitaclu care semnalează utilizarea ca loc de depozitare sau apariția vegetației în interiorul vehiculului;

f) - autovehiculul are numere de înmatriculare nevalabile, nu are plăcuțe cu numărul de înmatriculare, nu are evidențiate la vedere date care să permită identificarea proprietarului.

(3) Este interzisă expunerea sau abandonarea pe domeniul public a aparatelor electrice sau electrocasnice, sau a subansamblelor acestora (denumite prin legislația în vigoare DEEE-uri).

(4) Este interzisă expunerea sau abandonarea pe domeniul public a mobilierului uzat, deteriorat a subansamblelor sau părților de mobilier, a ușilor, ferestrelor demontate, sau a oricăror obiecte sau materiale ce pot fi considerate deșeuri voluminoase (care nu pot fi colectate prin mijloace uzuale: pubele, containere inclusiv cele destinate pentru colectare selectivă) în afara perioadelor destinate colectării acestora, anunțate pentru zona în cauză prin mijloace media de către operatorul de salubritate.

(5) Este interzisă expunerea sau abandonarea pe domeniul public a deșeurilor vegetale rezultate din toaletarea arborilor sau arbuștilor din cosirea ierbii sau alte deșeuri rezultate din întreținerea zonelor verzi publice sau private, în afara zilelor destinate colectării acestora în programarea făcută publică prin mijloace media de către operatorul de salubritate.

(6) Este interzisă expunerea sau abandonarea pe domeniul public a materialelor de construcții sau a materialelor rezultate din demolări, cu excepția suprafețelor închiriate în acest scop de la autoritatea administrației publice locale pentru depozitarea temporară a materialelor de construcții, respectiv a recipientelor pentru colectare deșeuri din demolări puse la dispoziție de operatorul de salubritate.

(7) Alineatele (3), (4), (5) și (6) ale prezentului articol se referă inclusiv la zonele împrejmuite sau amenajate în incinta sau în jurul locurilor de colectare a deșeurilor amplasate pe domeniul public.

(8) Deșeurile prevăzute la alineatele (3), (4), (5) și (6), pot fi predate și în afara programelor de colectare anunțate de operatorul de salubritate la centrele de colectare indicate de operatorul de salubritate cu respectarea orarului zilnic de funcționare a acestora.

(9) Este interzisă scoaterea din recipientele de colectare amplasate pe domeniu public a deșeurilor de către alte persoane decât angajații operatorului de salubritate.

**Art. 8.** – (1) Persoanele fizice și juridice sunt obligate la:

1. curățarea zilnică a trotuarului din dreptul imobilelor pe care le folosesc cu orice titlu, și/sau a trotuarului de serviciu care leagă imobilul de trotuarul principal aflat la marginea străzii, în cazul în care acestea nu sunt arondate în responsabilitatea operatorului de salubritate. Aceste prevederi se aplică și parcărilor publice concesionate;
2. întreținerea zonelor verzi (tunderea regulată a ierbii) și arborilor din fața imobilelor;
3. curățarea anuală și întreținerea permanentă a șanțurilor aflate în dreptul imobilelor pe care le au în folosință cu orice titlu;
4. curățirea din proprie inițiativă a drumului sau trotuarului murdărit accidental de utilajele automotive sau animalele deținute.

(2) În cazul în care obligațiile prevăzute la alineatul (1) nu sunt aduse la îndeplinire, Primăria va dispune efectuarea acestora de către operatorii de specialitate, iar costul lucrărilor va fi suportat de către cei vinovați de neîndeplinire împreună cu plata amenzii contravenționale.

(3) Persoanele fizice sau juridice care servesc clienții aflați pe trotuar, parcări, terenuri de joacă, spații verzi, respectiv a căror activitate generează staționarea clienților care așteaptă să fie serviți, sunt obligați:

1. să monteze pe cheltuiala proprie coșuri de gunoi stradale pentru preluarea deșeurilor produse instantaneu (chiștoace de țigări, bonuri fiscale, ambalaje);
2. să poziționeze aceste coșuri de gunoi stradale, astfel încât acestea să fie în loc vizibil, ușor identificabile asupra scopului și destinației, ușor accesibile consumatorilor;
3. să asigure golirea periodică a acestor coșuri de gunoi stradale, astfel încât să se evite căderea deșeurilor din ele datorată umplerii acestora.

**Art. 9.** – (1) Șantierele de construcții de orice fel de dimensiuni vor fi prevăzute obligatoriu cu platformă și instalație de curățare și spălare a roților autovehiculelor de transport și utilajelor de construcții care ies din incinta șantierului.

(2) Se interzice:

1. intrarea pe străzi cu orice fel de vehicule având pneurile murdare sau transportul în condiții improprii a oricăror produse sau materiale. Se vor utiliza mijloace de transport adecvate naturii materialului transportat care să nu permită împrăștierea acestora în timpul deplasării;
2. circulația pe arterele municipiului a vehiculelor cu roți fără pneuri sau bandaje de protecție, roți dințate sau șenilate care ar degrada carosabilul;
3. crearea de obstacole cu vehicule, autovehicule, utilaje, materiale sau panouri publicitare neautorizate pe partea carosabilă a drumurilor, pe trotuare, blocarea accesului la containerele de gunoi, blocarea accesului și a porților de la imobile, blocarea intrărilor și a ieșirilor la instituții publice, precum și a autovehiculelor parcate corect;
4. staționarea autovehiculelor în zone nepermise, cum ar fi: spațiile verzi și zone cu destinație de spații verzi, terenurile de joacă pentru copii, locurile de așteptare/staționare a taxiurilor, piste pentru bicicliști, locuri rezervate parcării autoturismelor utilizate/care transportă persoane cu handicap, etc.;
5. urcarea și oprirea pe trotuar a oricăror vehicule destinate transportului de marfă, produse sau materiale, chiar dacă prin aceasta se urmărește ușurarea încărcării sau descărcării lor;
6. circulația motocicletelor și a tuturor vehiculelor cu tracțiune mecanică sau animală pe trotuare, în parcuri, zone verzi și locurile de agrement, cu excepția autovehiculelor de intervenție și de salvare, care sunt în misiune;
7. folosirea patinelor cu roți pe drumurile publice deschise pentru circulația vehiculelor și în locurile publice aglomerate; traversarea străzilor se face cu viteză redusă și numai pe trecerile de pietoni, ori la colțul străzii;
8. aplicarea de afișe, scrierea sau desenarea fără drept pe pereții clădirilor, pe garduri sau pe alte obiecte aflate în locuri publice, deteriorarea prin orice mijloc a acestora precum și dezlipirea sau distrugerea, fără drept, a reclamelor, anunțurilor și afișelor legal expuse în locuri anume destinate;
9. neutilizarea colectoarelor de excremente sau utilizarea unor colectoare necorespunzătoare sau ineficiente la animalele de tracțiune a atelajelor, în timpul circulației acestora pe teritoriul municipiului Sfântu Gheorghe;
10. murdărirea carosabilului prin măturarea prafului sau altor tipuri de deșeuri de pe trotuare;
11. necolectarea resturilor de iarbă sau crengi de pe carosabil și trotuare după tunderea gazonului, respectiv toaletarea arborilor și arbuștilor.

**Art. 10.** – Jocurile sportive sau distractive se pot practica numai în locuri special amenajate, interzicându-se practicarea lor pe străzi, cu excepția celor autorizate de primar sau Consiliul Local.

**Art. 11.** – Pentru asigurarea utilizării raționale a rețelelor edilitare de apă și de canalizare, toate persoanele fizice și juridice au următoarele obligații:

1. să ia măsuri pentru buna întreținere și reparare a instalațiilor de apă și de canalizare pe care le administrează sau le au în proprietate;
2. să nu deterioreze instalațiile exterioare;
3. să folosească apa potabilă din rețeaua publică numai pentru satisfacerea strictă a necesităților cărora este destinată și să evite lăsarea deschisă a instalațiilor de apă de care se servesc;
4. să asigure delegaților agenților economici, prestatori de astfel de servicii, accesul la instalațiile din imobilele pe care le au în folosință cu orice titlu în vederea verificării și întreținerii periodice a acestora.

**Art. 12.** – Lucrările la rețelele edilitare publice se execută numai după autorizarea acestora și numai de către prestatori de lucrări autorizați.

**Art. 13.** – (1) Deteriorarea sub orice formă a imobilelor din domeniul public sau privat al municipiului atât în exterior cât și în interiorul construcțiilor, inclusiv a instalațiilor, mutarea sau distrugerea mobilierului urban, a împrejmuirilor, băncilor, indicatoarelor de semnalizare rutieră și a altor obiecte care aparțin domeniului public atrage după sine răspunderea contravențională și materială a celor vinovați, dacă legea nu prevede altfel.

(2) Utilizarea în mod necorespunzător a elementelor sistemului public de salubrizare (containere colectoare, coșuri de gunoi stradale, saci pentru colectarea selectivă distribuiți de operatorul de salubritate), și anume:

1. blocarea orificiului acestora cu deșeuri de dimensiuni mai mari decât capacitatea de preluare;
2. neînchiderea capacului acestora;
3. introducerea de răngi, țevi sau alte obiecte care pot produce deteriorarea recipientelor sau a utilajelor de transport deșeuri;
4. utilizarea lor în alt scop decât cel pentru care au fost destinate care apare în inscripțiile aplicate de operatorul de salubritate se consideră contravenție și se pedepsește potrivit prezentei.

(3) Este interzisă deteriorarea sub orice formă a elementelor sistemului public de salubrizare amplasate pe domeniul public.

**Art. 14.** – (1) Persoanele fizice și juridice sunt obligate să asigure ori de câte ori este necesar curățirea trotuarelor de zăpadă și gheață în dreptul imobilelor pe care le folosesc cu orice titlu, respectiv, a trotuarului de serviciu care leagă imobilul de trotuarul principal aflat la marginea străzii, în cazul în care acestea nu sunt arondate în responsabilitatea operatorului de salubritate.

(2) Zăpada și gheața se depozitează pe marginea trotuarului lăsând libere gurile de scurgere ale canalelor, fără a stânjeni circulația pietonilor.

(3) Scoaterea acestora în stradă ori pe trotuar din curți este interzisă.

**Art. 15.** – Depozitarea oricăror materiale sau obiecte pe trotuare, pe partea carosabilă a arterelor de circulație sau în alte locuri publice se face numai în baza autorizației eliberate în prealabil de Primăria municipiului și cu achitarea taxelor legale.

**Secțiunea 2.**

**Norme privind salubritatea localității**

**Art. 16.** – (1) Curățarea trotuarelor și a străzilor în zonele intens circulate se execută în tot cursul anului numai între orele 0400 - 0800.

(2) Nerespectarea acestui program de către persoanele fizice, juridice constituie contravenție.

**Art. 17.** – (1) Salariații operatorului de salubritate a străzilor au obligația să adune în grămezi, lângă bordură, noroiul stradal, să nu-l depoziteze ori să nu-l arunce în gurile de canal, pe zonele verzi sau pe trotuare și să-l transporte la rampa de gunoi în cel mult 8 ore de la colectare.

(2) Este interzisă depozitarea deșeurilor stradale, după colectare direct pe sol, pe domeniul public sau privat.

**Art. 18.** – Este interzisă aruncarea în altă parte decât în locurile anume destinate (containere, coșuri etc.), a ambalajelor, a cojilor de semințe și fructe sau a altor resturi ori comiterea altor fapte care au ca rezultat murdărirea străzilor, parcurilor, piețelor, a altor locuri sau clădiri publice, ori pot cauza înfundarea instalațiilor de canalizare.

**Art. 19.** – Persoanele autorizate care desfășoară activități de comerț stradal, chioșcuri, tonete, terase, etc. au obligația să mențină în permanență curățenia în zona lor de activitate. În acest sens, vor procura recipiente pentru deșeuri, respectiv vor asigura transportul deșeurilor colectate.

**Art. 20.** – Este interzisă deversarea, aruncarea sau măturarea pe trotuar sau în stradă a apelor reziduale și a resturilor provenite din curățarea magazinelor, localurilor, teraselor sau a locuințelor.

**Art. 21.** – (1) Colectarea deșeurilor menajere amestecate precum și a celor organice de la casele de locuit se efectuează în pubele de capacitate 120 litri, iar a deșeurilor menajere valorificabile (selectate) în saci de plastic transparenți inscripționați. În cazul agenților economici colectarea deșeurilor menajere se efectuează în recipiente acoperite, închise etanș, dimensionate în funcție de cantitatea de deșeu produsă, având culoarea convențională aferentă tipului de deșeu colectat.

(2) Recipientele se păstrează în incinta curților sau a imobilelor și sunt aduși lângă poartă, respectiv la ieșirea din imobil în cel mult 8 ore înaintea termenului cuprins în programul de colectare a gunoiului menajer și se transportă la loc cu cel mult 8 ore după golire prin grija deținătorului de imobil.

(3) Este interzisă păstrarea reziduurilor în alte condiții și nerespectarea termenului prevăzut la alin. (2).

**Art. 22.** – (1) Deșeurile menajere de la blocurile de locuințe se depozitează pe platforme special amenajate, în containere sau pubele cu respectarea după caz a sortimentației colectate selectiv de unde se ridică de către operatorul de salubritate conform orarului stabilit.

 (2) Persoanele fizice și juridice care depun deșeuri reutilizabile de hârtie sau carton, sau de alte tipuri, mai puțin PET-uri și sticle, în containerele amplasate pe domeniu public, sunt obligați să le aducă prin desfacere, presare sau orice altă modalitate, la forma care ocupă cel mai puțin spațiu volumetric posibil și să le introducă în recipient în această stare.

(3) Este interzisă depozitarea de alte tipuri de deșeuri în containerele de colectare selectivă decât cele indicate pe inscripțiile aplicate pe acestea de operatorul de salubritate.

 **Art. 23.** – (1) Angajații operatorului de salubritate au obligația de a asigura menținerea curățeniei în preajma containerelor de deșeuri prin curățarea zilnică a acestor perimetre.

 (2) Containerele de deșeuri menajere de la blocurile de locuit vor fi menținute în bună stare, spălate și dezinfectate lunar și vor fi înlocuite imediat la primele semne de pierdere a etanșeității prin grija operatorului de specialitate.

**Art. 24.** – Depozitarea în containerele aferente blocurilor de locuințe a gunoaielor menajere de către cetățenii care locuiesc în locuințe individuale precum și de către agenții economici din zonă este interzisă.

**Art. 25.** – (1) Este interzisă introducerea în containerele amplasate pentru deșeurile menajere sau fracțiunile acestora colectate selectiv, a următoarelor tipuri de deșeuri:

1. deșeuri rezultate din construcții sau demolări;
2. pământ rezultat din excavări;
3. deșeuri periculoase de natura bateriilor alcaline, acumulatorilor, resturilor de arcuri si vopsele, uleiuri minerale;
4. deșeuri vegetale din grădini și zone verzi;
5. jar aprins din soba de gătit sau încălzit;
6. gunoi de grajd, excremente de animale;
7. cadavre de animale;
8. deșeurile voluminoase;
9. DEEE-urile;
10. sticlă plană.

(2) Deșeurile din construcții sau demolări care nu fac parte din categoria deșeurilor periculoase, respectiv pământul rezultat din excavări se utilizează cu umplutură la lucrările de terasamente la construcții publice sau private și numai în cazul în care nu este utilizabil în acest mod, se transportă prin grija beneficiarului sau de către operatorul de salubritate la depozitul de deșeuri autorizat.

(3) Deșeurile prevăzute la lit. c), d), h), i) și j) sunt preluate de către operatorul de salubritate în cadrul acțiunilor organizate și anunțate prin mijloace media, respectiv la centrul de colectare municipal în cazul în care nu poate fi utilizat ca material de umplutură pentru construcții publice sau private.

(4) Gunoiul de grajd si excrementele de animale vor fi utilizate în mod obligatoriu în scop agricol iar transportul și depozitarea lor pe domeniul public este interzisă.

**Art. 26.** – (1) Deșeurile predominant vegetale din parcuri, grădini, livezi sau de pe terenuri arabile trebuie reciclate prin compostare, de preferat la locul de producere cu excepția deșeurilor produse în zonele verzi publice.

(2) Amestecare cu alte tipuri de deșeuri constituie contravenție.

**Art. 27.** – Constituie contravenție arderea fără autorizație, în spatii deschise a deșeurilor de orice fel, cu excepția părților de plante bolnave sau atacate de dăunători (ramuri, lăstări, frunze și fructe) care provin din grădini, livezi și parcuri. Arderea părților de plante bolnave sau atacate este permisă între orele 1000 și 1500, la sfârșit de săptămână (sâmbătă și duminică), astfel: ultimul din luna martie, primele două din luna aprilie, ultimele două din luna octombrie, primul din luna noiembrie.

**Art. 28.** – (1) Persoanele fizice și juridice au obligația de a contracta transportarea şi tratarea deșeurilor menajere cu operatorul de salubritate desemnat de autoritatea administrației publice locale.

(2) Persoanele fizice și juridice cu domiciliul/sediul în Municipiul Sfântu Gheorghe care nu au contracte valabil încheiate cu operatorul de serviciului de salubritate sau nu plătesc taxă specială de salubritate beneficiind de servicii fără a avea contract, vor fi amendați contravențional în condițiile prezentelor norme.

(3) Fac excepție de la prevederile alin. (2) persoanele care au contractat serviciile de salubrizare prin asociațiile de proprietari de care aparțin imobilele în care aceștia domiciliază sau își desfășoară activitatea.

(4) Se interzice persoanelor fizice sau juridice abandonarea, înlăturarea sau eliminarea necontrolată a deșeurilor, precum și orice alte operațiuni neautorizate, efectuate cu acestea.

(5) Persoanele fizice și juridice care dețin cu orice titlu terenuri libere de construcții au obligația de a le menține în stare de curățenie și răspund contravențional în cazul în care creează, sau acceptă crearea pe acestea de depozite necontrolate de deșeuri de orice fel.

**Art. 29.** – Operatorul de salubritate va organiza colectarea obiectelor voluminoase, asigurând un dispecerat pentru anunțarea solicitărilor şi echipă de preluare de la domiciliul clientului, şi transportarea acestora la depozitul de deșeuri.

**Art. 30.** – (1) Operatorul de salubritate are obligația de a ridica la observare sau de îndată după anunțare, cadavrele animalelor de pe căile de circulație, din zonele verzi și din zona cursurilor de ape aflate în raza lor de activitate.

(2) Aceste tipuri de deșeuri se vor incinera cu aparatura autorizată prin grija operatorului de salubritate.

**Art. 31.** – (1) Resturile si deșeurile provenite din activitățile specifice unităților medico-sanitare-spitale, policlinici, dispensare, cabinete medicale individuale, alte asemenea, vor fi depozitate și distruse conform reglementărilor specifice din domeniu.

(2) Aruncarea acestora, depozitarea în locuri publice, inclusiv în locurile de colectare a deșeurilor menajere, constituie contravenție și se sancționează conform prezentei hotărâri, dacă prin modul de comitere nu s-au săvârșit fapte prevăzute de Legea penală.

(3) Cei vinovați, pe lângă plata contravenției, vor fi obligați la plata cheltuielilor legate de distrugerea acestor deșeuri.

**Art. 32.** – Persoanele care construiesc, repară sau demolează construcții de orice fel sunt obligate să asigure în permanență curățenia în zona șantierului, respectând prevederile art. 9 alin. (1).

**Art. 33.** – (1) Posesorii de animale de companie care domiciliază în blocuri de locuințe au obligația de a colecta în pungi etanșe excrementele animalelor deținute atât în apartamente cât și cu ocazia plimbării acestor animale pe domeniul public. Pungile etanșe speciale vor fi puse la dispoziție prin intermediul sistemului special de colectare realizat prin grija operatorului de salubritate și vor fi depozitate după utilizare în recipientele sistemului special de colectare al acestui tip de deșeu. Necolectarea dejecțiilor animalelor de companie sau colectarea în alt mod decât cel indicat constituie contravenție.

(2) De asemenea posesorii animalelor de companie au obligația declarării acestora operatorului de salubritate în vederea calculării tarifului de salubrizare pentru animale.

(3) Scoaterea sacilor de plastic din instalațiile de colectare pentru utilizarea în alt scop decât colectarea deșeurilor de la animale de companie constituie contravenție.

**Art. 34.** – Posesorii animalelor lăsate și capturate vor achita contravaloarea curățirii excrementelor produse de acestea pe domeniul public de către operatorul de salubritate.

**Art. 35.** – Operatorul de apă și canalizare are obligația de a asigura ori de câte ori este nevoie, dar cel puțin de două ori anual, primăvara și toamna desfundarea gurilor de scurgere a apelor pluviale din rețeaua stradală.

**Art. 36.** – Prevederile Secțiunii 2 se completează cu prevederile Caietului de sarcini și al Regulamentului serviciilor publice de salubrizare în Municipiul Sfântu Gheorghe, anexe ale Contractului de delegare a serviciilor publice de salubritate în vigoare încheiat cu operatorul de salubritate.

**Secțiunea 3.**

**Norme privind protecția mediului și sănătatea publică**

**Art. 37.** – Îndepărtarea apelor uzate menajare provenite de la locuințele neracordate la un sistem de canalizare se face prin instalații de pre epurare sau fose septice vidanjabile, care trebuie să fie proiectate și executate conform normelor în vigoare și amplasate la cel puțin 10 m față de cea mai apropiată locuință, nerespectarea acestor condiții constituie contravenție.

**Art. 38.** – Este interzisă:

1. depozitarea, spălarea, curățarea, aruncarea materialelor sau a obiectelor de orice fel, vărsarea apelor menajere, a altor ape poluate, a lichidelor în albia sau pe malurile cursurilor de apă, ale canalelor, lacurilor, bălților și digurilor sau în zonele de protecție a acestora;
2. vărsarea sau aruncarea în rețelele de canalizare a reziduurilor petroliere sau a substanțelor periculoase;
3. spălarea, repararea și întreținerea autovehiculelor, inclusiv schimbul de ulei, în alte locuri decât cele special amenajate.

**Art. 39.** – (1) Persoanele juridice și fizice care dețin cu orice titlu terenuri în imediata vecinătate a cursurilor de apă, a lacurilor sau ale bălților, sunt obligate să mențină salubritatea malului pe porțiunea aferentă terenului.

(2) În sensul prezentelor norme, prin menținerea salubrității malului se înțelege cosirea și curățarea malului ori de câte ori este necesar, precum tăierea sau după caz defrișarea arborilor sau arbuștilor.

**Art. 40.** – În zonele de locuit se interzice:

1. accesul animalelor de companie în locurile de joacă pentru copii special amenajate;
2. realizarea și menținerea de cotețe și cocini de orice fel pe terenuri aparținătoare domeniului public;
3. amplasarea sau menținerea de closete la distanțe mai mici de 10 m de la ușile și ferestrele clădirilor locuite, ori de la stradă.

**Art. 41.** – (1) Adăposturile pentru creșterea animalelor, precum și împrejmuirile amenajate pentru creșterea animalelor în curțile persoanelor particulare (de cel mult 5 capete de porcine, 5 capete de bovine, 5 capete de ovine și caprine, 20 capete păsări și 3 capete canine, precum și 2 capete cabaline) se amplasează la cel puțin 10 m de cea mai apropiată locuință învecinată și se exploatează astfel încât să nu producă poluarea mediului sau disconfort vecinilor.

(2) Se interzice depozitarea periodică sau temporară excrementelor/gunoiului de grajd în limita minimă de 10 m față de locuințele învecinate și se urmărește evitarea propagării mirosului, a scurgerilor sau formarea de colonii de inspecție.

(3) În satele aparținătoare Municipiului Sfântu Gheorghe, animalele care se duc la păscut se însoțesc până în afara localității la locurile unde se formează cirezile, pe trasee cu circulație redusă și dacă este posibil în afara căilor de comunicație amenajate. De asemenea la revenirea de la păscut vor fi așteptate și conduse de către aparținător până la grajd.

(4) Conducătorii animalelor izolate sau în turma vor curăța din proprie inițiativă drumul sau trotuarele murdărite de către acestea.

(5) Proprietarii/deținătorii de animale, răspund solitar cu prepușii lor pentru încălcarea acestor dispoziții.

**Art. 42.** – (1) Toate persoanele juridice și fizice sunt obligate să asigure igiena în imobile și incintele deținute sub orice formă prin activități de curățare, deratizare și dezinsecție.

(2) Fântânile sau puțurile de apă potabilă din incinta imobilelor vor fi acoperite și întreținute în perfectă stare de curățenie pentru a evita accidentele și infectarea apei.

**Secțiunea 4.**

**Întreținerea parcurilor, grădinilor și zonelor verzi**

**Art. 43.** – (1) Întreținerea zonelor verzi publice de folosință specializată şi a scuarurilor aliniate lângă străzile principale (pe care circulă autobuzele transportului în comun municipal) se efectuează prin grija compartimentului de specialitate al Primăriei Municipiului Sfântu Gheorghe şi se finanțează din bugetul local.

(2) Zonele verzi şi scuarele aflate în incinta perimetrului sau în jurul construcțiilor deținute prin orice titlu de instituțiile publice locale sau deconcentrate, a societăților comerciale cu capital public sau privat sau persoane fizice se întrețin prin grija şi pe cheltuiala acestora.

(3) Zonele verzi din jurul condominiilor sau aflate în perimetre delimitate de mai multe condominii, indiferent de suprafața acestora, inclusiv trotuarele şi parcările fără plată care deservesc exclusiv condominiile se întrețin prin grija şi pe cheltuiala asociațiilor de proprietari constituite de proprietarii locuințelor din condominiile învecinate. Terenurile de joacă şi zonele verzi din jurul acestora se întrețin de către operatorul de salubritate şi se finanțează din bugetul local. Perimetrul aflat în întreținerea asociațiilor de proprietari şi indicatorii cantitativi şi calitativi minimali de atins prin serviciile de întreținere se stabilește prin *Contractul – cadru de întreținere* încheiat între asociația de proprietari şi municipalitate după modelul din *Anexa nr. 1.* la prezentele norme*.*

(4) Nivelul indicatorilor cantitativi şi calitativi minimali de atins prin serviciile de întreținere prevăzuți prin Contractul – cadru de întreținere ce se încheie cu asociațiile de proprietari sunt obligatorii de respectat şi pentru instituții publice, alte persoane juridice sau fizice, în cazul zonelor verzi pe care le întrețin în afara limitei lor de proprietate.

(5) Constituie contravenție neîncheierea Contractului – cadru de întreținere de către asociația de proprietari, respectiv nerespectarea indicatorilor cantitativi şi calitativi minimali de atins prin serviciile de întreținere prevăzuți prin acesta de către toate categoriile care au această obligație în temeiul alineatelor (2) şi (3).

 **Art. 44.** (1) Tăierea sau toaletarea arborilor aflați pe spațiile verzi aferente locuințelor de tip condominii, ce fac obiectului contractului de întreținere, anexa 1 la Norme, se inițiază la solicitarea scrisă a Asociațiilor de proprietari, adresată către Direcția Generală de Gospodărire Comunală din cadrul Primăriei municipiului Sfântu Gheorghe;

 (2) Organizarea activității de tăiere sau toaletare și transport a arborilor, considerați nepericuloși, aflați pe spațiile verzi de la alin.1, constând în identificarea lor obținerea tuturor avizelor necesare, precum și tăierea sau toaletarea și transportul lor intră în obligația Asociațiilor de proprietari.

**Art. 441 -** Tăierea sau toaletarea arborilor aflați pe domeniul public – altele decât cele menționate la art. 44. se inițiază și se execută de Serviciul de Gospodărire a Domeniului Public în baza Planului multianual de înlocuire a materialului dendricol de pe perimetrul municipiului Sfântu Gheorghe;

 **Art. 442** - (1) Organizarea activității de tăiere și toaletare a arborilor periculoși, constând în identificarea acestora, obținerea avizelor APM, emiterea ordinelor de începere a lucrărilor precum și recepția lucrărilor, intră în atribuțiile Serviciului de Gospodărire a Domeniului Public din cadrul Primăriei municipiului Sfântu Gheorghe;

 (2) Tăierea, toaletarea și transportarea arborilor considerați periculoși se efectuează de către agentul economic prestator al serviciului public.

**Art. 443** - Se interzice și constituie contravenție efectuarea tăierii de arbori și arbuști de către persoane fizice sau juridice de pe domeniul public al municipiului Sfântu Gheorghe fără obținerea în prealabil a acordului Primăriei municipiului Sfântu Gheorghe și a avizului Agenției pentru Protecția Mediului Covasna.”

**Art. 45.** – Recoltarea ierbii de către alte persoane decât cele însărcinate cu întreținerea, respectiv sustragerea de flori, arbori sau arbuști de pe perimetrele întreținute în conformitate cu prevederile art. 43 constituie contravenție.

**Art. 46.** – Se interzice:

1. împrejmuirea zonelor verzi cu garduri din sârmă, sârmă ghimpată, plasă de sârmă, fier beton sau alte materiale fără autorizație obținută de la Primăria Municipiului Sfântu Gheorghe;
2. amenajarea de parcări fără autorizație obținută de la Primăria Municipiului Sfântu Gheorghe sau parcarea pe suprafețe cu altă destinație aparținând domeniului public;
3. călcarea sau deteriorarea în alt mod a plantelor de orice fel.

**Art. 47.** – Organizațiile şi persoanele însărcinate cu întreținerea zonelor verzi sunt obligate să se asigure că arborii şi gardurile vii aflate în întreținere nu perturbă circulația pietonilor şi a vehiculelor, nu creează disconfort pentru locuitori, nu reprezintă pericol pentru bunuri materiale sau persoane, prin poziționare sau cădere de crengi.

**Art. 48.** – (1) Parcurile şi celelalte zone verzi, respectiv terenurile publice din jurul condominiilor cu construcțiile şi instalațiile aflate pe acestea pot fi folosite numai în scopul căruia au fost destinate. Utilizarea lor în alt mod decât cel descris în ghidul de utilizare constituie contravenție.

(2) Deșeurile biodegradabile rezultate din întreținerea zonelor verzi se transportă de către operatorul de salubritate conform regulilor fixate cu aprobarea Primăriei Municipiului Sfântu Gheorghe. În cazul transportării lor de către alte persoane fizice şi juridice acestea se depozitează exclusiv la locul indicat de operatorul de salubritate.

**Art. 49.** – Constituie contravenție tăierea ori scoaterea din rădăcini a arborilor ornamentali pe teritoriul municipiului, indiferent de forma de proprietate, fără aprobarea scrisă a Primăriei.

**Secțiunea 5.**

**Norme de conduită în zonele de agrement publice**

**sau private (păduri, liziere, pășuni, miriști, maluri de lac, râu, pârâu)**

**Art. 50.** – În perimetrul zonelor naturale utilizate drept zonă de agrement este obligatorie respectarea indicatorilor care limitează circulația persoanelor sau a mijloacelor auto sau a regulilor afiliate de utilizare a perimetrului.

**Art. 51.** – În perimetrele prevăzute la art. 50 se interzice:

1. tăierea de arbori, arbuști, ruperea de plante, cosirea ierbii;
2. spălarea mijloacelor auto;
3. spălare de vase, covoare, haine etc, în ape curgătoare sau lacuri;
4. aprindere de foc în alte locuri decât cele amenajate de proprietarul sau administratorul perimetrului;
5. depozitarea deșeurilor în alte locuri decât cele amenajate de proprietarul sau administratorul perimetrului;
6. perturbarea liniștii prin utilizarea de orice fel de instalații de sonorizare.

**Art. 52.** – În perimetrul zonelor naturale utilizate drept zonă de agrement este obligatorie respectarea indicațiilor date de voluntarii Patrulei Verzi, organ de supraveghere autorizat de administrația publică locală, dotați cu însemne specifice si legitimații în acest sens.

**Secțiunea 6.**

**Norme privind întreținerea și folosirea imobilelor**

**Art. 53.** – Toți locatarii chiriași au obligația de a folosi imobilele locuite în comun numai în scopul pentru care le-au fost închiriate. Este interzisă schimbarea destinației spațiilor de uz comun, în special a uscătoriilor.

**Art. 54.** – Schimbarea destinației locuințelor se face numai cu aprobarea Primăriei municipiului.

**Art. 55.** – În zonele de locuit se interzice:

1. uscarea rufelor pe ferestre, balcoane la un nivel superior parapetului, și uscătoare confecționate artizanal și montate pe domeniu public, cât și depozitarea de obiecte grele sau voluminoase pe placa balconului ;
2. așezarea oricăror obiecte, cu excepția florilor, în ferestre sau balcoane pentru a nu dăuna esteticii localității;
3. aruncarea din ferestre sau din balcoane a unor obiecte care pot provoca accidentarea pietonilor sau murdărirea zonei.

**Art. 56.** – Bătutul covoarelor este interzis în orele de liniște publică.

**Art. 57.** – Udarea florilor și spălarea balcoanelor se va efectua astfel, încât să se evite scurgerea apei pe trecători și trotuare.

**Art. 58.** – Accesul pe acoperișul blocurilor de locuințe este permis numai pentru efectuarea lucrărilor de întreținere sau de construire autorizate.

**Art. 59.** – Proprietarii, respectiv administratorii imobilelor sunt obligați să ia măsuri pentru scurgerea apelor pluviale de pe acoperiș în canalele pluviale prin montarea și întreținerea jgheaburilor și burlanelor.

**Art. 60.** – (1) Acoperișurile, balcoanele, jgheaburile și burlanele vor fi curățate de zăpadă și de țurțurii de gheață prin grija proprietarilor, administratorilor sau chiriașilor, necurățarea lor constituind contravenție.

(2) Pe acoperișurile tip șarpantă, pe partea dinspre domeniul public, se vor monta opritoare de zăpadă.

**Art. 61.** – Montarea antenelor individuale de radio sau de televiziune pe clădiri de locuit este interzisă.

**Art. 62.** – Antenele parabolice pentru recepționarea programelor TV prin satelit și antenele altele decât cele individuale se montează pe blocurile de locuințe numai după obținerea autorizației de construire.

**Art. 63.** – Se interzice:

1. ținerea sau lăsarea câinilor în balcoanele apartamentelor de la blocuri;
2. ținerea unor animale în apartamentele blocurilor în condiții care produc disconfort sau periclitează sănătatea vecinilor sau a altor persoane;
3. ținerea unui număr mai mare de 2 buc. canine și 2 buc. pisici în apartamentele de locuit din blocuri sau în alte spații de locui comune;
4. efectuarea unor activități productive, depozitarea recipientelor de deșeuri în locurile de folosință comună, în balcoane și în orice condiții care pot produce disconfort sau periclitează sănătatea locatarilor;
5. efectuarea lucrărilor de izolații exterioare la blocurile de locuințe în cazul în care lucrările nu se efectuează pe suprafața completă a cel puțin unei fațade de clădire.

**Secțiunea 7.**

**Norme privind activitatea agenților economici**

**Art. 64.** – (1) Proprietarii garajelor amplasate pe terenuri proprietatea municipiului Sfântu Gheorghe sunt obligați să mențină construcțiile într-o bună stare fizică, potrivit condițiilor impuse în contractele de concesiune/închiriere încheiate cu Primăria municipiului Sfântu Gheorghe și ale prezentei hotărâri.

(2) În vederea stabilirii unui aspect urbanistic uniform, șirurile de garaje amplasate în diferite zone ale municipiului vor fi reabilitate prin grija proprietarilor, în termenele și condițiile stabilite în cuprinsul înștiințărilor transmise de Direcția de Gospodărire Comunală din cadrul Primăriei municipiului Sfântu Gheorghe.

**Art. 65.** – Persoanele care transportă, încarcă, descarcă sau preiau mărfuri, ambalaje, ori desfășoară alte lucrări legate de activitatea comercială au obligația de a curăța imediat zona după încheierea operațiunilor respective.

**Art. 66.** – Comerțul pe străzi, în piețe, parcuri, stadioane, în zonele de agrement și în alte locuri publice se face numai pe baza unui contract pentru ocuparea domeniului public încheiat cu Primăria. Vânzarea produselor este permisă numai în locurile indicate în contractele eliberate comercianților.

**Art. 67.** – Depozitarea unor mărfuri, ambalaje, obiecte sau orice materiale pe străzi, trotuare, parcuri, spații verzi sau în alte zone publice se face numai cu aprobarea scrisă a Primăriei și plata taxelor aferente.

**Art. 68.** – Vânzarea ciupercilor, pepenilor sau a oricăror produse agroalimentare este permisă numai în piețele special amenajate și în unitățile comerciale.

**Art. 69.** – Vânzarea și cumpărarea obiectelor uzate este permisă numai în incinta piețelor sau în unitățile de consignație autorizate.

**Art. 70.** – Agenții economici sunt obligați să afișeze denumirea firmei după obținerea prealabilă a autorizației de construire.

**Art. 71.** – (1) Agenții economici sunt obligați să asigurare colectarea, transportul, tratarea și eliminarea deșeurilor rezultate din activitățile desfășurate prin propriile sisteme autorizate sau prin contractarea acestui serviciu cu un operator specializat.

(2) Proprietarul deșeurilor răspunde de acesta până la preluarea lor de către un operator specializat.

**CAPITOLUL III.**

**Alte dispoziții**

**Art. 72.** – (1) În cazul obligațiilor stabilite pentru persoane fizice, acestea se transmit asociațiilor de proprietari sau locatari legal constituite de aceștia.

(2) Pentru organizarea corespunzătoare a activităților obligatorii gospodărești prevăzute în prezenta hotărâre în condominiu, asociațiile de proprietari sau locatari vor întocmi prin grija administratorului o programare zilnică pe apartamente a sarcinilor gospodărești, obligatorie pentru membrii asociației.

(3) În cazul în care activitățile obligatorii gospodărești se efectuează prin personal angajat sau operator de specialitate, costul acestora se repartizează pe toți membrii asociației.

**Art. 73.** – (1) Administratorul drumurilor va înștiința cu 6 luni înainte toate persoanele interesate de începerea lucrărilor de executare a noii îmbrăcăminte asfaltice, în vederea realizării lucrărilor de întreținere la rețelele edilitare, a branșamentelor, etc.

(2) Nu se permite desfacerea îmbrăcămintei drumului după executarea acesteia timp de 5 ani de la recepția la terminarea lucrărilor. Pentru execuția de extindere instalații/rețele se aprobă desfacerea îmbrăcămintei drumului, numai cu refacerea integrală a stratului de uzură pe toată strada.

(3) Desfacerea îmbrăcămintei drumului în perioada între 5 şi 10 ani de la executarea sau reabilitarea totală a acesteia se va autoriza cu condiția achitării anticipate de către solicitant a taxei de refacere a domeniului public. Refacerea domeniului public se va realiza în 2 etape, după cum urmează:

1. în termen de 10 zile calendaristice a suprafeței efectiv afectate de săpătură;
2. refacerea între 6 şi 12 luni a suprafeței măsurate pe toată lățimea carosabilului şi/sau trotuarului pe o fâșie de 2 metri.

(4) Desfacerea îmbrăcămintei drumului nemodernizat/nereabilitat total în ultimii 10 ani se va autoriza pe baza achitării de către solicitant a taxei de refacere a domeniului public calculată pentru suprafața efectiv afectată de săpătură.

(5) Se interzice autorizarea desfacerii îmbrăcămintei drumului în perioada 15 noiembrie -15 martie, mai puțin pentru lucrări în regim de urgență (avarii).

**CAPITOLUL IV.**

**Constatarea și sancționarea contravențiilor. Căile de atac**

**Art. 74.** – Încălcarea prevederilor prezentei hotărâri constituie contravenție, dacă nu au fost săvârșite în astfel de condiții încât potrivit legii penale să fie considerate infracțiuni.

**Art. 75.** – Constituie contravenție următoarele fapte săvârșite de instituții publice, agenți economici, alte persoane juridice, cetățeni, asociațiile de locatari sau de proprietari și se sancționează după cum urmează:

1. cu amendă de la 50 lei la 150 lei pentru persoanele fizice și de la 100 lei la 500 lei pentru persoanele juridice încălcarea prevederilor: art. 5, art. 6, art. 8, art. 9 alin. (2) lit. f), g), j), k), art. 10, art. 14, art. 15, art. 16, art. 18, art. 19, art. 21, art. 22 alin (2), (3), art. 28 alin. (1), art. 32, art. 33, art. 38 lit. c), art. 39, art. 41 alin. (3), (4), (5), art. 45-48, art. 53, art. 55 lit. a), b), art. 57, art. 58, art. 60, art. 66-70.
2. cu amendă de la 150 lei la 300 lei pentru persoanele fizice și de la 500 lei la 1000 lei pentru persoanele juridice încălcarea prevederilor art. 4, art. 9 alin. (1), alin. (2) lit. a), b), c), d), e), h) și i), art. 11 lit. a), b), c) și d), art. 12, art. 13, art. 17, art. 20, art. 22 alin. (1), art. 23-27, art. 28 alin. (2), art. 29, art. 30, art. 35, art. 37, art. 38 lit. a) și b), art. 40-42, art. 44, art. 54, art. 55 lit. c), art. 56, art. 59, art. 61, art. 62, art. 64, art. 65.
3. cu amendă de la 300 lei la 1000 lei pentru persoanele fizice și de la 1000 lei la 2500 lei pentru persoanele juridice încălcarea prevederilor art.7, art. 28 alin. (4), (5), art. 31, art. 49-52, art. 63 lit. a), b), c) și d), art. 71.
4. cu amendă de la 1000 la 1500 lei și demontarea izolației montate neregulamentar în cazul încălcării prevederilor art. 63. lit. e).
5. cu amendă de la 1.500 la 2.500 lei pentru asociațiile de proprietari care încalcă prevederile art. 43 alin. (5).
6. cu amendă de la 1000 lei la 2500 lei și plata taxei de refacere a domeniului public pentru încălcarea prevederilor art. 73.

**Art. 76.** – (1) Constatarea contravențiilor și aplicarea sancțiunilor contravenționale prevăzute în prezenta hotărâre se face de primarul municipiului Sfântu Gheorghe, de persoanele împuternicite prin dispoziție de primar și de polițiștii locali din cadrul Politiei locale a municipiului Sfântu Gheorghe.

(2) Conducătorul vehiculului/autovehiculului prezent la momentul controlului, este obligat să prezinte actele de identitate sau să declare datele de identitate cât şi certificatul de înmatriculare al vehiculului/autovehiculului la solicitarea polițistului local sau a altui agent constatator împuternicit în condițiile prezentei, după care va fi sancționat contravențional pentru încălcarea prevederilor prezentei hotărâri.

(3) Polițiștii locali care efectuează activitatea de control a respectării prezentei norme, se vor identifica cu legitimația de serviciu, iar ceilalți agenți constatări cu legitimația de serviciu şi actul de împuternicire.

**(4)** În caz de refuz din partea conducătorului auto de a prezenta actele sau când identificarea acestuia nu este posibilă (nu este prezent în momentul controlului), proprietarul/deținătorul/utilizatorul vehiculului/autovehiculului va răspunde contravențional și va fi identificat prin intermediul bazelor de date ale Ministerului Afacerilor Interne la care politia locală are acces, urmând ca sancțiunea contravențională sa fie aplicată persoanei fizice sau juridice, astfel identificate.

**Art. 77.** – Împotriva procesului-verbal de constatare a contravențiilor prin care s-a aplicat sancțiunea amenzii se poate face plângere în termen de 15 zile de la data înmânării sau comunicării acestuia.

**Art. 78.** – Prezenta hotărâre se completează cu prevederile O.G. nr. 2/2001 privind regimul juridic al contravențiilor, cu modificările ulterioare.

**Art. 79.** – (1) În toate cazurile în care odată cu săvârșirea unor contravenții prevăzute în prezenta hotărâre s-au cauzat daune, s-au produs deteriorări de echipamente sau mobilier urban, vinovații sunt obligați să achite pe lângă amenda contravențională și costul calculat la zi a înlăturării daunelor cauzate.

(2) Costul înlăturării daunelor cauzate se efectuează de către personalul de specialitate a Primăriei sau a operatorilor de specialitate și se aduce la cunoștința celor care au obligația să le achite prin înștiințare de plată.

**Art. 80.** – Nerespectarea sau neîndeplinirea obligațiilor și a responsabilităților stabilite prin prezenta hotărâre atrage răspunderea disciplinară, civilă, contravențională sau penală, după caz, a persoanelor vinovate și se sancționează potrivit prezentei hotărâri.

**Art. 81.** – Prezentele Norme au fost adoptate în ședința ordinară a Consiliului Local al Municipiului Sfântu Gheorghe din data de 28 aprilie 2022, prin HCL nr. 160/2022.

Anexă la Normele de bună gospodărire pe teritoriul Municipiului Sfântu Gheorghe

**CONTRACT DE ADMINISTRARE ZONE VERZI PUBLICE, TROTUARE,**

**TERENURI DE JOACĂ ŞI PARCĂRI PUBLICE**

1. **Părțile contractante:**

 **Municipiul Sfântu Gheorghe** cu sediul în str. 1 Decembrie 1918 nr. 2, județul Covasna, având CIF 4404605, numărul contului IBAN RO09TREZ25624670220XXXXX, deschis la Trezoreria Sf. Gheorghe, reprezentat prin primar Antal Árpád András, pe de o parte, şi

 **Asociația de Proprietari/Locatari** cu sediul în Municipiul Sfântu Gheorghe str.\_\_\_\_\_\_\_\_\_\_\_\_\_, nr.\_\_\_, bl.\_\_\_, sc.\_\_\_, ap.\_\_\_, județul Covasna, având C.I.F. \_\_\_\_\_\_\_\_\_\_\_\_\_, prin reprezentantul legal \_\_\_\_\_\_\_\_\_\_\_\_ în calitate de președinte, pe de altă parte convin la încheierea prezentului acord după cum urmează:

1. **Obiectul:**

 **Art. 1.** – Obiectul prezentului contract îl constituie efectuarea de către Asociația de Proprietari/Locatari a lucrărilor de salubrizare a zonelor verzi, trotuare şi parcări publice neconcesionate în perimetrul din schița care constituie anexa nr.1 la prezentul contract.

1. **Durata:**

 **Art. 2.** – Prezentul contract intră în vigoare începând cu data de ........................şi s-a încheiat pe o perioadă nedeterminată.

1. **Obligații:**

 **Art. 3.** – **Prim**ă**ria Municipiul Sfântu Gheorghe:**

* 1. asigură la cerere material floricol şi dendricol în condițiile HCL nr. 40/2012 privind aprobarea derulării programului multianual de înfrumusețare a zonelor verzi aferente blocurilor de locuit, cu modificările și completările ulterioare;
	2. aprobă şi verifică lucrări de tăieri şi toaletări arbori;
	3. întreține şi repară terenurile de joacă, aleile, trotuarele şi iluminatul public.

 **Art. 4.** – **Asociația de Proprietari:**

* + 1. curățarea zilnică prin colectarea deșeurilor de orice tip a zonelor verzi, trotuarelor, parcărilor neconcesionate, a terenurilor de joacă şi a curților interioare ale blocurilor de locuit, în perimetrul schiței care constituie anexa nr.1 la prezentul contract.
		2. cosirea ierbii în zonele verzi aparținătoare conform schiței anexă, cu frecvența adecvată anotimpului şi condițiilor meteo, astfel încât înălțimea ierbii să nu depășească 10 cm;
		3. tunderea gardul viu şi a arbuştilor conform schiţei anexă cu frecvenţă adecvată anotimpului şi condiţiilor meteo, pentru realizarea aspectului estetic al acestora, astfel încât volumul coronamentului să nu perturbe circulaţia pietonală pe alei şi trotuare;
		4. curăţarea trotuarelor de zăpadă şi/sau de gheaţă conform schiţei anexă;
		5. contractarea lucrărilor exclusiv cu societăți comerciale sau intreprinderi care au cuprins în domeniul de activitate (cod CAEN) aceste tipuri de servicii;
		6. transportă deșeurile verzi rezultate la punctul de colectare a operatorului de salubritate.
1. **Răspunderea părților:**

 **Art. 5.** – Părțile semnatare ale prezentului contract răspund pentru neîndeplinirea sau îndeplinirea în mod necorespunzător a obligațiilor asumate.

 **Art. 6.** – Constatarea neefectuării sau efectuării parţiale a lucrărilor la care s-a obligat asociaţia se va face prin proces-verbal, cu acordarea unui termen de graţie 5 zile pentru executarea acestora. Dacă nici după expirarea termenului acordat asociaţia nu-şi îndeplineşte obligaţiile, contractul se reziliază de drept, fără intervenţia instanţelor judecătoreşti pe baza unei simple notificări trimise de Primăria municipiului Sfântu Gheorghe. Lucrările neexecutate vor fi afectuate de primărie prin operatorul de salubritate, iar asociaţia va achita tariful instituit şi amenda contravenţională fixată prin HCL. Constatarea îndeplinirii obligaţiilor asociaţiei de proprietari se face de către personalul numit prin dispoziţia primarului municipiului Sfântu Gheorghe și Poliția Locală a Municipiului Sfântu Gheorghe.

 **Art. 7.** – Primăria Municipiului Sfântu Gheorghe, prin intermediul Direcţiei de Gospodărire Comunală va asigura Asociaţiei de Proprietari, la cererea scrisă a acesteia, asistenţă de specialitate.

1. **Rezilierea:**

 **Art. 8.** – Prezentul contract poate fi reziliat:

1. în cazul neîndeplinirii sau îndeplinirii în mod necorespunzător a obligaţiilor de către Asociaţia de Proprietari, contractul se reziliază de drept, fără intervenţia instanţelor judecătoreşti.
2. în cazurile în care consiliul local va schimba procedura de întreţinere a spaţiilor verzi, a trotuarelor, a terenurilor de joacă şi a parcărilor publice neconcesionate prin Hotărâre.
3. **Forța majoră:**

 **Art. 9.** – Forţa majoră astfel cum este definită prin legislaţie apără partea care o invocă cu condiţia notificării cauzei de forţă majoră care trebuie să fie confirmată de autorităţile competente.

1. **Litigii:**

 **Art. 10.** – Litigiile decurgând din sau în legătură cu prezentul contract vor fi soluţionate de către părţi pe cale amiabilă. În caz contrar competenţa exclusivă de soluţionare aparţine instanţelor judecătoreşti.

**Municipiul Sfântu Gheorghe Asociația de Proprietari/Locatari**